കടുവഭീതിയില് ചീയമ്ബം ഒരു മാസത്തിനിടെ കൊന്നത് അഞ്ച് ആടുകളെ പുല്പള്ളി: കടുവഭീതിയില് ചീയമ്ബം 73 പ്രദേശം. ആനപത്രി കോളനിയിലെ അനിത സനീഷിെന്റ രണ്ട് ആടുകളെ തിങ്കളാഴ്ച വൈകീട്ട് കടുവ കൊന്നു. വീടിനടുത്ത് മേയാന്വിട്ട ആടുകളെയാണ് കൊന്നത്. കടുവയുടെ ആക്രമണത്തില് ഒരു മാസത്തിനിടെ അഞ്ച് ആടുകളാണ് പ്രദേശത്ത് കൊല്ലപ്പെട്ടത്. രണ്ടാഴ്ച മുമ്ബ് ചീയമ്ബം 73 കോളനിയിലെ മാച്ചിയുടെ രണ്ട് ആടുകളെയും കടുവ കൊന്നിരുന്നു. പ്രദേശത്ത് ആളുകളുടെ ജീവനും സ്വത്തിനും ഭീഷണിയായ കടുവയെ പിടികൂടുന്നതിന് ആവശ്യമായ നടപടികള് എടുക്കണമെന്ന് നാട്ടുകാര് ആവശ്യപ്പെട്ടു. കടുവയെ നിരീക്ഷിക്കുന്നതിന് കാമറകള് സ്ഥാപിച്ചിട്ടുണ്ട്. വനപാതയിലെ പൊന്തക്കാടുകള് തൊഴിലുറപ്പ് പദ്ധതിയില് ഉള്പ്പെടുത്തി വെട്ടിനീക്കാനും തീരുമാനിച്ചു.